Document ID: 32000R1608

Kommissionens forordning (EF) nr. 1608/2000
af 24. juli 2000
om overgangsforanstaltninger i afventning af de endelige gennemførelsesforanstaltninger vedrørende forordning (EF) nr. 1493/1999 om den fælles markedsordning for vin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), særlig artikel 80, og
ud fra følgende betragtninger:
(1) Artikel 81 i forordning (EF) nr. 1493/1999 ophæver med virkning fra 1. august 2000 bl.a. følgende forordninger: Rådets forordning (EØF) nr. 1873/84 af 28. juni 1984 om tilladelse til udbud eller afsætning til direkte konsum af visse indførte vine, som eventuelt har været underkastet andre ønologiske fremgangsmåder end de i forordning (EØF) nr. 337/79 omhandlede(2), senest ændret ved forordning (EF) nr. 2839/98(3), Rådets forordning (EØF) nr. 823/87 af 16. marts 1987 om fastlæggelse af særlige regler for kvalitetsvine fra bestemte dyrkningsområder(4), senest ændret ved forordning (EF) nr. 1426/96(5), Rådets forordning (EØF) nr. 4252/88 af 21. december 1988 om fremstilling og afsætning af hedvine produceret i Fællesskabet(6), senest ændret ved forordning (EF) nr. 1678/1999(7), Rådets forordning (EØF) nr. 2048/89 af 19. juni 1989 om generelle regler for kontrollen inden for vinsektoren(8), Rådets forordning (EØF) nr. 2390/89 af 24. juli 1989 om fastsættelse af almindelige regler for indførsel af vin, druesaft og druemost(9), senest ændret ved forordning (EF) nr. 2838/98(10), Rådets forordning (EØF) nr. 2391/89 af 24. juli 1989 om definition af visse produkter fra vinsektoren henhørende under KN-kode 2009 og 2204, med oprindelse i tredjelande(11), Rådets forordning (EØF) nr. 2392/89 af 24. juli 1989 om fastsættelse af almindelige regler for betegnelse og præsentation af vin og druemost(12), senest ændret ved forordning (EF) nr. 1427/96(13), Rådets forordning (EØF) nr. 3895/91 af 11. december 1991 om visse regler for betegnelse og præsentation af særlige vine(14) og Rådets forordning (EØF) nr. 2333/92 af 13. juli 1992 om fastsættelse af almindelige regler for betegnelse og præsentation af mousserende vine og mousserende vine tilsat kulsyre(15), senest ændret ved forordning (EF) nr. 1429/96(16).
(2) De erhvervsdrivende og myndighederne bør imidlertid sikres en smidig overgang til gennemførelsesbestemmelserne til forordning (EF) nr. 1493/1999 fra de ofte gamle bestemmelser, der er blevet vedtaget på grundlag af Rådets forordning (EØF) nr. 337/79 af 5. februar 1979 om den fælles markedsordning for vin(17), ophævet ved Rådets forordning (EØF) nr. 822/87 af 16. marts 1987 om den fælles markedsordning for vin(18), ophævet ved forordning (EF) nr. 1493/1999, og forordning (EØF) nr. 823/87.
(3) For at sikre en nem og kontinuerlig overgang til den ordning, der skal anvendes, indtil gennemførelsesbestemmelserne om kort tid er udarbejdet og derpå vedtaget, bør der derfor i en kort overgangsperiode fortsat gælde visse bestemmelser i de rådsforordninger, der blev ophævet i førnævnte artikel 81. Hvis disse bestemmelser skal opretholdes midlertidigt, må de kommissionsforordninger, der er vedtaget på grundlag af dem, også fortsat være gældende. Disse kommissionsforordninger vil i øvrigt blive ophævet eksplicit efter overgangsperiodens udløb.
(4) Da hovedelementerne vedrørende de områder, der omhandles i de forordninger, der er nævnt i omtalte artikel 81, allerede er blevet reguleret i forordning (EF) nr. 1493/1999 eller i de gennemførelsesforordninger, som Kommissionen hidtil har vedtaget, berører den pågældende overgangsperiode ikke den dato, som Rådet har fastsat for gennemførelsen af størstedelen af reformen af den fælles markedsordning for vin.
(5) For ikke at vanskeliggøre forholdene for de økonomiske beslutningstagere og de nationale myndigheder med forskellige ikrafttrædelsesdatoer for de forskellige foranstaltninger, bør fristen for ikrafttrædelsen af Kommissionens forordning (EF) nr. 881/98 af 24. april 1998 om gennemførelsesbestemmelser vedrørende beskyttelse af de supplerende traditionelle benævnelser, der anvendes for visse typer kvbd(19), senest ændret ved forordning (EF) nr. 2253/1999(20), udskydes, således at alle foranstaltninger, der er en følge af reformen af den fælles markedsordning, vedtages på samme tidspunkt.
(6) Da forordning (EF) nr. 1493/1999 ophæver de førnævnte rådsforordninger med virkning fra 1. august 2000, er det nødvendigt, at overgangsperioden begynder på denne dato.
(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Uanset visse bestemmelser i forordning (EF) nr. 1493/1999 anvendes alene de bestemmelser, der omhandles i bilaget, indtil den 30. november 2000.
Artikel 2
I de i bilaget nævnte forordninger skal henvisningerne til forordning (EØF) nr. 337/79, (EØF) nr. 822/87, (EØF) nr. 823/87 og (EØF) nr. 2332/92 forstås som gældende for de tilsvarende bestemmelser i forordning (EF) nr. 1493/1999.
Artikel 3
I artikel 7, stk. 2, i forordning (EF) nr. 881/98 ændres datoen "1. august 2000" til datoen "30. november 2000".
Artikel 4
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. august 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 2000.

Labels: 6